बकौल मोहसिन, ‘ मैंने सिर्फ सुझाव दिया है क्योंकि निजी तौर पर मेरा मानना है कि टीम में विकेटकीपर बल्लेबाज के रूप में सरफराज पर काफी अधिक दबाव है। ऑस्ट्रेलिया के खिलाफ टेस्ट सीरीज के दौरान वह थके हुए नजर आ रहे थे। एशिया कप के दौरान सरफराज की बॉडी लैंग्वेज इतनी खराब थी कि मुझे उसके लिए दुख हो रहा था। मैं कह रहा हूं आपके पास एक नया लड़का है उस पर तीनों प्रारूपों में कप्तानी का बोझ मत डालो, इससे वह थक जाएगा।’